Diari Oficial de la Generalitat Valenciana


Sumari del DOGV 4612, del 21-10-2003 (2003/10500)

Actuacions de juí verbal número 781/2001. Cèdula de notificació.
----------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10679


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal número 781/2001. Cèdula de notificació. [2003/Q10448]
  
Juí: juí verbal (desnonament per falta de pagament) 781/2001
  
Part demandant: María Dolores Moreno Serrano
  
Part demandada: Muhammad Akram Bhatti
  
Sobre: desnonament d'habitatge per falta de pagament, més reclamació de rendes
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 15 d'abril de 2002
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 781/2001, a instància de M.ª Dolores Moreno Serrano, representada per la procuradora Amalia Tomás Rodríguez i assistida pel lletrat Enrique A. Tormo Part, contra Muhammad Akram Bhatti, declarada en rebel·lia processal, sobre desnonament d'habitatge per falta de pagament de la renda i quantitats assimilades, més reclamació de rendes.
  
Decisió
  
Que amb l'estimació la demanda deduïda per María Dolores Moreno Serrano, representada per la procuradora Amalia Tomás Rodríguez, contra Muhammad Akram Bhatti, declarat en rebel·lia, condemne el demandat perquè pague a l'actora la quantitat de tres mil euros (3.000 euros), més els interessos legals des de la data d'esta sentència (art. 576 de la DNB 7892), i declare resolt per falta de pagament de la renda el contracte d'arrendament subscrit per les parts l'1 de juny de 2000 i, en conseqüència, declare que correspon el desnonament de l'habitatge propietat de l'actora i situat al carrer de l'Arquitecte Rodríguez, número 25, 5é, 33a, d'esta ciutat. Requerisc el demandat perquè en el termini d'un mes el desallotge i el deixe lliure i a disposició de la propietària, sota l'advertència si no ho fa de ser llançat d'este a càrrec seu. S'imposen al demandat les costes del procediment. Es reserven a la part actora les seues accions civils per a la reclamació de l'import que, per conceptes a càrrec del demandat, excedisquen del límit de tres mil euros assenyalat per al juí verbal: accions que podrà plantejar, si així ho estima oportú, en un procediment posterior. Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000. Poseu en coneixement de l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si al preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme (seguixen les firmes)».
  
En atenció al desconeixement de l'actual domicili o residència de la part demandada, s'ha acordat la publicació del present edicte al tauler d'anuncis del jutjat i en el butlletí oficial de la comunitat autònoma, per a portar a cap la notificació de la sentència al demandat, Muhammad Akram Bhatti.